
[bookmark: _Toc530988625]ÚVOD

1. Protimonopolný úrad Slovenskej republiky je podľa § 2
ods. 1 zákona č. 358/2015 Z. z. o úprave niektorých vzťahov v oblasti štátnej
pomoci a minimálnej pomoci a o zmene a doplnení niektorých zákonov (zákon
o štátnej pomoci) (ďalej len „zákon o štátnej pomoci") koordinátorom pomoci.
2. Koordinátor pomoci vypracováva podľa § 2 ods. 2 písm. b) zákona o štátnej pomoci stanoviská k návrhom na poskytnutie pomoci ad hoc.
3. Podľa § 8 ods. 3 zákona o štátnej pomoci pred poskytnutím minimálnej
pomoci ad hoc je poskytovateľ minimálnej pomoci (ďalej len „poskytovateľ pomoci") povinný požiadať koordinátora pomoci o stanovisko, či príslušné opatrenie spĺňa podmienky na poskytnutie minimálnej pomoci podľa osobitných
predpisov pre minimálnu pomoc (ďalej len „žiadosť").
4. Podľa § 8 ods. 3 zákona o štátnej pomoci takéto stanovisko koordinátora
pomoci je pre poskytovateľa pomoci záväzné.

I. ÚČEL METODICKÉHO POKYNU
1. Tento metodický pokyn sa týka minimálnej pomoci ad hoc poskytovanej podľa nariadenia Komisie (EÚ) č. 2023/2831  z 13. decembra 2023 o uplatňovaní článkov 107 a 108 Zmluvy o fungovaní Európskej únie na pomoc de minimis v platnom znení (ďalej len „nariadenie").
2. Účelom metodického pokynu je stanoviť v bode IV. náležitosti žiadosti.

II. [bookmark: _Toc15972912]SÚVISIACE PREDPISY

Nariadenie Komisie (EÚ) č. 1408/2013 z 18. decembra 2013  o uplatňovaní článkov 107 a 108 Zmluvy o fungovaní Európskej únie na pomoc de minimis v sektore poľnohospodárstva v platnom znení (ďalej len “nariadenie 1408/2013”),
Nariadenie Komisie (EÚ) č. 717/2014 z 27. júna 2014 o uplatňovaní článkov 107 a 108 Zmluvy o fungovaní Európskej únie na pomoc de minimis v sektore rybolovu a akvakultúry v platnom znení (ďalej len “nariadenie 717/2014”),
Nariadenie Komisie (EÚ) č. 2023/2832 z 13. decembra 2023 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu v platnom znení (ďalej len “nariadenie 2023/2832”).



III. [bookmark: _Toc15972913]SÚVISIACE POJMY

Podnik je každý subjekt, ktorý vykonáva hospodársku činnosť bez ohľadu na jeho právnu formu a spôsob financovania.
Hospodárska činnosť je každá činnosť, ktorá spočíva v ponuke tovaru a/alebo služieb na trhu.
Jediný podnik[footnoteRef:1] zahŕňa všetky subjekty vykonávajúce hospodársku činnosť, medzi ktorými je aspoň jeden z týchto vzťahov:  [1:  Na webovom sídle koordinátora pomoci je uverejnené  metodické usmernenie týkajúce sa jediného podniku (www.antimon.gov.sk, časť Štátna pomoc/Metodické usmernenia koordinátora pomoci).] 

a) jeden subjekt má väčšinu hlasovacích práv akcionárov alebo spoločníkov v inom subjekte;
b) jeden subjekt má právo vymenovať alebo odvolať väčšinu členov správneho, riadiaceho alebo dozorného orgánu iného subjektu;
c) jeden subjekt má právo uplatňovať rozhodujúci vplyv na iný subjekt na základe zmluvy, ktorú s daným subjektom uzavrel, alebo na základe ustanovenia v zakladajúcom dokumente alebo stanovách tohto subjektu
d) jeden subjekt, ktorý je akcionárom alebo spoločníkom iného subjektu, má sám na základe zmluvy s inými akcionármi alebo spoločníkmi daného subjektu pod kontrolou väčšinu hlasovacích práv akcionárov alebo spoločníkov v danom subjekte.
Subjekty vykonávajúce hospodársku činnosť, medzi ktorými sú typy vzťahov uvedené v písm. a) až d) predchádzajúceho odseku prostredníctvom jedného alebo viacerých iných subjektov vykonávajúcich hospodársku činnosť, sa takisto považujú za jediný podnik.


IV. OBSAH ŽIADOSTI
1. Súčasťou žiadosti sú najmä nasledovné vyhlásenia podniku, ktorému má byť
poskytnutá minimálna pomoc ad hoc[footnoteRef:2]: [2:  Na webovom sídle koordinátora pomoci je uverejnený „Vzor vyhlásenia žiadateľa o minimálnu pomoc ad hoc podľa nariadenia Komisie (EÚ) č. 2023/2831 z 13. decembra 2023 o uplatňovaní článkov 107 a 108 Zmluvy o fungovaní Európskej únie na pomoc de minimis“, ktorý komplexne upravuje vyhlásenia podniku (www.antimon.gov.sk, časť Štátna pomoc/Metodické usmernenia koordinátora pomoci).] 

a) vyhlásenie, že nepatrí do skupiny podnikov, ktoré s ním tvoria jediný podnik
podľa článku 2 ods. 2 nariadenia. V prípade, ak podnik patrí do skupiny podnikov, ktoré s ním tvoria jediný podnik, je potrebné predložiť  ich identifikačné údaje (názov, IČO),
b) vyhlásenie, že nejde o podnik, voči ktorému sa nárokuje
vrátenie pomoci na základe predchádzajúceho rozhodnutia Komisie, ktorým
bola poskytnutá pomoc označená za neoprávnenú a nezlučiteľnú s vnútorným
trhom. Ak patrí do skupiny podnikov, ktoré s ním tvoria jediný podnik, predkladá vyhlásenia aj za tieto podniky. 
c) Podnik, ktorému má byť poskytnutá minimálna pomoc ad hoc vo forme úveru alebo záruky, predloží okrem vyhlásení uvedených v písm. a) a b) tohto bodu aj vyhlásenie, že nie je predmetom kolektívneho konkurzného konania, ani nespĺňa kritériá domácich právnych predpisov na to, aby sa stal predmetom kolektívneho konkurzného konania na návrh svojich veriteľov.
d) V prípade, ak podnik, ktorému má byť poskytnutá minimálna pomoc ad hoc vo forme úveru alebo záruky, je veľkým podnikom[footnoteRef:3], preukáže tiež vyhlásením alebo iným relevantným dokumentom, že je v situácii porovnateľnej s úverovým ratingom aspoň B-. [3:  Veľký podnik je podnik, ktorý nespĺňa definíciu mikropodnikov, malých a stredných podnikov (ďalej len „MSP“). Definícia MSP je uvedená v prílohe I nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení.
Upozornenie: obec je vždy veľkým podnikom.] 

2. Poskytovateľ pomoci v žiadosti potvrdí:
a) že overil, že príslušný podnik nepôsobí v sektoroch, na ktoré sa vzťahuje
článok 1 ods. 1 nariadenia, a zároveň uvedie spôsob tohto overenia.
V prípade, ak by podnik vykonával aj činnosti, ktoré sú z rozsahu tohto
nariadenia vylúčené, poskytovateľ pomoci potvrdí, že je zabezpečené
pomocou primeraných prostriedkov, ako je oddelenie činností (oddelenie účtov), resp. rozlíšenie nákladov[footnoteRef:4], aby činnosti vykonávané v rámci vylúčeného sektora/sektorov neboli podporované z minimálnej pomoci poskytnutej podľa nariadenia; [4:  Napr. analytická evidencia.] 

b) že pred poskytnutím pomoci si overí aj v centrálnom registri (IS SEMP) podľa § 13 ods. 3 zákona o štátnej pomoci, že celkový objem minimálnej pomoci
spolu s navrhovanou minimálnou pomocou neprekročí strop
minimálnej pomoci 300 000 eur ekvivalentu hrubého grantu pre jediný podnik počas obdobia troch rokov predchádzajúcich dňu poskytnutia pomoci (odporúčame overiť výšku poskytnutej pomoci aj pri podaní žiadosti);. Zároveň je potrebné uviesť aj spôsob overenia (napr. „overenie bolo vykonané prostredníctvom centrálneho registra – IS SEMP“); 
c) že vo vzťahu k forme pomoci je pomoc poskytovaná ako transparentná
pomoc podľa článku 4 nariadenia a uvedie formu a výšku pomoci
poskytovanú podniku; pri forme pomoci neuvedenej v článku 4 nariadenia potvrdí, že poskytnutie pomoci v príslušnej forme stanovuje hornú hranicu, ktorá zabezpečuje, že nebude prekročený strop minimálnej pomoci pre jediný podnik podľa nariadenia;
d) že pred zaslaním žiadosti overil a pred poskytnutím pomoci overí, že žiadateľ tvorí/netvorí jediný podnik s iným subjektom (patrí/nepatrí do skupiny podnikov, ktoré s ním tvoria jediný podnik v zmysle čl. 2 ods. 2 nariadenia). Zároveň je potrebné uviesť aj spôsob overenia - v tejto súvislosti upozorňujeme, že nie je postačujúce vychádzať len z vyhlásenia žiadateľa.
Príklad možného vyhodnotenia posúdenia jediného podniku:
	„Poskytovateľ pomoci pred zaslaním žiadosti overil a pred poskytnutím pomoci opätovne overí identifikáciu subjektov tvoriacich jediný podnik v zmysle čl. 2 ods. 2 nariadenia. Na základe vyhlásenia žiadateľa o minimálnu pomoc, preverenia dostupných verejných registrov a posúdenia vlastníckych, personálnych a riadiacich väzieb žiadateľa overil, že žiadateľ netvorí jediný podnik s inými subjektmi. V rámci preverenia boli posudzované najmä údaje o zakladateľovi, členoch správnej rady, štatutárnom orgáne a riadiacej štruktúre žiadateľa. Na základe vykonaného preverenia neboli identifikované vlastnícke, personálne ani riadiace väzby, ktoré by odôvodňovali záver o existencii jediného podniku s inými subjektmi podľa čl. 2 ods. 2 nariadenia.“ 
e) spôsob výpočtu výšky pomoci v súlade s článkom 4 ods. 3 písm. b) alebo
c) nariadenia (pri poskytovaní minimálnej pomoci formou úveru);
f) spôsob výpočtu výšky pomoci v súlade s článkom 4 ods. 6 písm. b), c)
alebo d) nariadenia (pri poskytovaní minimálnej pomoci formou záruky);
g) že v nadväznosti na dodržanie článku 3 nariadenia a stropu minimálnej
pomoci pri poskytnutí pomoci budú dodržané pravidlá kumulácie
minimálnej pomoci podľa článku 5 nariadenia;
h) uplatnenie článku 3 ods. 7 nariadenia v prípade, ak by sa poskytnutím
novej minimálnej pomoci presiahol príslušný strop pomoci; poskytovateľ
pomoci potvrdí, že v prípade prekročenia stropu minimálnej pomoci
neuplatní nariadenie na túto sumu pomoci, a to ani na tú jej časť, ktorá
strop nepresahuje;
i)  v prípade fúzií alebo akvizícií alebo rozdelenia jedného
podniku na dva či viac samostatných podnikov zároveň potvrdí uplatnenie
postupu podľa článku 3 ods. 8 alebo 9 nariadenia;
j) že overil splnenie všetkých podmienok nariadenia, a že bude uchovávať
záznamy obsahujúce všetky informácie potrebné na preukázanie splnenia
podmienok nariadenia po dobu 10 rokov odo dňa poskytnutia
minimálnej pomoci ad hoc.

V. SPÔSOB PREDKLADANIA ŽIADOSTI
1. Poskytovateľ pomoci predkladá žiadosť spolu s prílohami koordinátorovi pomoci v písomnej podobe (prostredníctvom elektronickej schránky). Povinnou prílohou žiadosti je vyhlásenie žiadateľa o minimálnu pomoc.

2. Zároveň poskytovateľ pomoci zabezpečí zaznamenanie žiadosti do centrálneho registra - IS SEMP (Register minimálnej pomoci-Žiadosť).
3. Po vydaní stanoviska koordinátora pomoci o súlade navrhovanej 
minimálnej pomoci ad hoc s nariadením a po poskytnutí minimálnej pomoci ad hoc je poskytovateľ pomoci povinný zaznamenať údaje o poskytnutej minimálnej pomoci a o príjemcovi pomoci do IS SEMP v lehote do piatich pracovných dní
odo dňa poskytnutia pomoci[footnoteRef:5]. [5:  Podľa § 5 ods. 1 zákona o štátnej pomoci sa za deň poskytnutia pomoci považuje deň, keď nadobudol účinok právny úkon, na základe ktorého sa pomoc poskytuje príjemcovi (napr. deň podpisu úverovej zmluvy, deň nadobudnutia účinnosti zmluvy o poskytnutí dotácie).] 

4. V prípade zmeny poskytnutej minimálnej pomoci, ktorá už bola zaznamenaná
v IS SEMP, sa postupuje nasledovne:
a) pri znížení už poskytnutej minimálnej pomoci je potrebné, aby poskytovateľ upravil v IS SEMP už zaznamenanú pomoc[footnoteRef:6]. [6:  Presný postup je stanovený v „Manuáli používateľa – štátna pomoc a minimálna pomoc“, ktorý je uverejnený na webovom sídle Centrálny register IS SEMP | Protimonopolný úrad SR (gov.sk). ] 

b) zvýšenie už poskytnutej minimálnej pomoci predstavuje novú pomoc, pri
ktorej je potrebné postupovať podľa § 8 ods. 3 zákona o štátnej pomoci
a tohto metodického pokynu. 

Po vydaní stanoviska koordinátora pomoci potvrdzujúceho súlad s nariadením a po poskytnutí novej minimálnej pomoci ad hoc poskytovateľ pomoci zaznamená túto  novú pomoc do IS SEMP v lehote do piatich pracovných dní odo dňa jej poskytnutia ako nový prípad pre daného príjemcu (túto novú
pomoc je potrebné sledovať samostatne vzhľadom na dátum poskytnutia
pomoci a sledovanie stropu minimálnej pomoci počas obdobia troch
rokov predchádzajúcich dňu poskytnutia pomoci).

Tento metodický pokyn nadobúda účinnosť 9. júla 2026.

